CELEX: 62008TN0141
Language: lv
Date: 2008-04-15 00:00:00
Title: Lieta T-141/08: Prasība, kas celta 2008. gada 15. aprīlī — E.ON Energie /Komisija

21.6.2008   
            
            
               LV
            
            
               Eiropas Savienības Oficiālais Vēstnesis
            
            
               C 158/18
            
         Prasība, kas celta 2008. gada 15. aprīlī — E.ON Energie/Komisija
   (Lieta T-141/08)
   (2008/C 158/30)
   Tiesvedības valoda — vācu
   Lietas dalībnieki
   
      Prasītāja: E. ON Energie AG, Minhene (Vācija) (pārstāvji — A. Röhling, C. Krohs un F. Dietrich, advokāti)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt atbildētājas 2008. gada 30. janvāra Lēmumu C(2008) 3777 galīgā redakcija lietā COMP/B-1/39.326 — E. ON Energie AG;
            
         
               —
            
            
               pakārtoti — atbilstoši samazināt prasītājai uzlikto naudas sodu;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja pārsūdz Komisijas 2008. gada 30. janvāra Lēmumu C(2008) 3777 galīgā redakcija lietā COMP/B-1/39.326 — E. ON Energie AG. Šajā lēmumā Komisija uzlika prasītājai naudas sodu, jo tā ir pārplēsusi aizzīmogojumu, kuru izdarīja Komisijas pārstāvji saskaņā ar Regulu Nr. 1/2003 (1), un vismaz aiz neuzmanības ir pārkāpusi šīs regulas 23. panta 1. punkta e) apakšpunktu.
   Savas prasības pamatojumam prasītāja izvirza deviņus prasības pamatus. Pirmajos sešos prasības pamatos prasītāja mēģina pierādīt, ka tiesību pārkāpums nav pietiekami pierādīts. Cita starpā tiek apgalvots, ka nav ievērots, ka atbildētājai ir neierobežots pierādīšanas pienākums, izmeklēšanas principa pārkāpums, kļūdains pieņēmums, ka aizzīmogojums ir izdarīts pareizi, nepareizs pieņēmums, ka nākamajā dienā aizzīmogojums bija uzkrītošs, nepareizs pieņēmums par drošības folijas piemērotību, kā arī tas, ka atbildētāja nav ņēmusi vērā alternatīvas notikuma norises.
   Septītajā prasības pamatā tiek apgalvots, ka nav ievērota nevainīguma prezumpcija, un līdz ar to ir pārkāptas būtiskas formas un procedūras prasības.
   Kā astoto prasītāja apgalvo, ka atbildētāja ir kļūdaini inkriminējusi pārkāpumu Regulas Nr. 1/2003 23. panta nozīmē.
   Noslēgumā tiek norādīti tiesību pārkāpumi, nosakot naudas sodu. Prasītāja uzskata, ka ir noticis patvaļīgas rīcības aizlieguma, kā arī prasības sniegt pamatojumu atbilstoši EKL 253. pantam pārkāpums. Atbildību mīkstinoši apstākļi nav ņemti vēra un ir nepareizi pieņemta atbildību pastiprinošu apstākļu esamība.
   
      (1)  Padomes 2002. gada 16. decembra Regula (EK) Nr. 1/2003 par to konkurences noteikumu īstenošanu, kas noteikti Līguma 81. un 82. pantā (OV L 1, 1. lpp.).